דניאל קרן

דניאל קרן הוא אמן לחימה ישראלי העוסק גם בטיפוס הרים וספורט אתגרי. קרן ייצג את ישראל בתחרויות ספורט אתגרי ברחבי העולם. קרן נולד בירושלים. הוא בעל תואר שני בחקר המקרא, במנהל עסקים, פילוסופיה ורואה חשבון. אחרי שחרורו מצה"ל יצא לטייל בארץ ובעולם והחל לעסוק באמנויות לחימה. קרן למד ואימן קראטה במשך 25 שנה, והוא בעל חגורה שחורה דאן 5 בשיטת שורין ריו, שהוענקה לו על ידי בנו וממשיך דרכו של גרנד-מאסטר שושין נגמיני[דרוש מקור]. ראש הארגון העולמי. קרן אף כתב ספר והפיק סרטים תיעודיים בנושא אמנויות לחימה. במקביל לחייו כאמן לחימה החל לרוץ למרחקים ארוכים, לצאת למסעות אתגריים ולטפס על הרים וצוקים מהגבוהים בעולם. בין הישגיו ניתן למנות את הטיפוס לפסגת האוורסט (קרן הוא הישראלי החמישי שהעפיל לפסגת ההר הגבוה בעולם), הטיפוס על מצוק הגרניט הגדול בעולם אל קפיטן בקליפורניה, מסע סקי בעקבות פריטיוף ננסן לחציית כיפת הקרח של גרינלנד, מסע לקוטב הצפוני בעקבות חוקר הקוטב רוברט פירי, אולטרה-מרתון באנטארקטיקה והמרוץ הרגלי חוצה מדבר הסהרה. קרן דורג ראשון בישראל בריצת אולטרה-מרתון למרחק 127 קילומטרים, וזכה מספר פעמים באליפות ישראל בקטגוריית הגיל במרחקים מ–10 קילומטר ועד למרתון.[דרושים מקורות] בשנת 2007 ייסד קרן את מועדון רצי תל אביב ומועדון ריצות ארוכות (מרת"א). בשנת 2009 נבחר על ידי האתר שוונג כאחד מספורטאי השנה. בחודש מאי של אותה השנה, העפיל לפסגת הר האוורסט בנפאל. בשנת 2012 הוציא לאור את "ספר הריצה השלם" - העוסק בריצה ומעניק טיפים, טכניקות וכו' לרצים חובבים ומקצועיים. מסעותיו של קרן תועדו בכעשרה סרטים דוקומנטריים[דרושים מקורות] ובכתבות ששודרו בערוצים בארץ ובעולם - בהם נשיונל ג'יאוגרפיק העולמי, ערוץ 1 ו-2 הישראליים וכן בכתבות לעיתונים מסע אחר, ידיעות אחרונות והארץ. קרן היה נשוי למשוררת טל ניצן ולהם שני ילדים. נולד בירושלים. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: יש להוסיף מקורות + לבחור את הפריטים הבודדים המשמעותיים ביותר ולהשאיר אותם בלבד.. חציית גרינלנד - המסע לחציית כיפת הקרח של גרינלנד, האי הגדול ביותר בעולם. הקוטב הצפוני - מסע לחציית ים הקרח הקפוא אל עבר נקודת הקוטב הצפוני. חציית סהרה - מרוץ של 250 קילומטרים בדיונות החול של מדבר סהרה. אנטארקטיקה אולטרה מרתון - מרוץ של 50 קילומטרים על אדמת אנטארקטיקה הקפואה. אל קפיטן - טיפוס על אל קפיטן, ממסלולי טיפוס הסלע החשובים בעולם. אוורסט (8848 מ') - קרן הוא הישראלי החמישי שטיפס על ההר הגבוה בעולם. צ'ו–אוי (8,201 מ') - ההר השישי בגובהו בעולם, נמצא בנפאל. אקונקגווה (6,960 מ') - ההר הגבוה ביותר באמריקה הדרומית. מקינלי (6194 מ') - ההר הגבוה באמריקה הצפונית. קילימנג'רו (5,895 מ') - ההר הגבוה באפריקה. אלברוס (5,642 מ') - ההר הגבוה באירופה. מון בלאן (4,807 מ') - ההר הגבוה במערב אירופה. מטרהורן (4,448 מ') - ממוקם בגבול שווייץ-איטליה. וושינגטון (1,916 מ') - ההר הגבוה ביותר באזור ניו אינגלנד. ארגץ (4,090 מ') - ההר הגבוה בארמניה. אקו צ'אלנג' (Eco Challenge) - המרוץ האתגרי הקשה בעולם, כולל רכיבה על סוסים, רכיבה על אופניים, רפטינג, סנפלינג, ניווט ועוד. מרתון החולות - חציית הסהרה - המרוץ הרגלי הקשה בעולם. איירונמן - 3.8 ק"מ שחייה, 180 ק"מ רכיבה וריצת מרתון (42.2 ק"מ). רד-בול ג'ייאנטס (Red Bull Giants of Rio) - תחרות קבוצתית הכוללת מקצה גלישה אווירית, אופני שטח, שחייה וריצה. שלוש הפסגות (Three Peaks Yacht Race) - תחרות הכוללת הפלגה וטיפוס הרים בריצה ורכיבת אופניים. הר לעמק 127 קילומטר - אולטרא מרתון באורך 127 קילומטר מכלא צלמון ועד היישוב תמרת. מרתון האוורסט, אשר מתחיל בגובה 5,400 מטר. טרנס אטלס מרתון - 300 ק"מ בהרי האטלס הגבוה במרוקו מדיה וקבצים בנושא דניאל קרן בוויקישיתוף אתר האינטרנט הרשמי של דניאל קרן "לרוץ עם דניאל" באתר שוונג חדשות המדע, דניאל קרן, באתר ynet, 22 בספטמבר 2004 סיביר שחזרה מן הכפור, "מסע אחר" קרשנדו בריצה, כתבה אוורסט, "מסע אחר" הקוטב הצפוני במגזין "מסע אחר" מקינלי במגזין "מסע אחר" איירונמן אוסטריה במגזין "מסע אחר" דניאל קרן(הקישור אינו פעיל) בפרקים של "מסע עולמי" בתיה פלדמן, ‏"חלק מהמודל שלנו הוא לעבוד חצי שנה על עסקה שבסוף נופלת", באתר גלובס, 29 בדצמבר 2010 דיאנה בחור ניר, חייב לזוז, באתר כלכליסט, 27 בספטמבר 2012 אלעד זרט, ועידת פסגה, באתר "ידיעות אחרונות", 12 באוקטובר 2017 דניאל קרן, ברשת החברתית פייסבוק דניאל קרן, סרטונים בערוץ היוטיוב אתר מועדון "מרתא" עשרת ספורטאי השנה של אתר שוונג